
ПРЕССЪОБЩЕНИЕ ЗА СТАРТ НА ПРОЕКТ

Изпълнителна агенция по горите започва изпълнение на проект “Намаляване загубата на биологично разнообразие, опазване на горските местообитания и намаляване на незаконните дейности в горските територии”, по Интервенция II.Г.13 - Намаляване загубата на биологично разнообразие, опазване на горските местообитания и намаляване на незаконните дейности в горските територии от Стратегическия план за развитие на земеделието и селските райони (СПРЗСР) за периода 2023-2027 г., договор за подпомагане № 29/Г.13/01/005214-C01 .
Целите на проекта са свързани с намаляване незаконните дейности в горските територии и  принос за спиране на загубата на биологично разнообразие и опазване на горските местообитания в горските територии. 
[bookmark: _GoBack]Очакваните резултати от прилагане на заложените дейности целят принос към подобряване работата на горския сектор. Предвидените дейности в проекта, изпълняван от ИАГ са закупуване на специализирана високопроходима техника – високопроходими автомобили  и закупуване на информационно и телекомуникационно оборудване и средства за наблюдение и борба с незаконните посегателства над горите и дивечовите ресурси (в т.ч. дрон, термокамери, бинокли, таблети, GPS устройства, фоторегистратори за автомобил, бодикамери,  висотомери и клупи). Предвидено също така е и създаване и поддръжка на софтуерно приложение за отчетност и контрол на извършваните дейности в горските територии и ловното стопанство. 
Общият бюджет на проекта възлиза на 299 186.35 евро с ДДС, представляващо безвъзмездна финансова помощ от Европейския земеделски фонд за развитие на селските райони (ЕЗФРСР). Периодът за изпълнение на проекта е 24 месеца от датата на подписване на административния договор, считано от 30 март 2026 г. до 30 март 2028 г.

